SAN FERNANDO CITY, LA UNION - Agbabbabawi ita dagiti dua a balasang a drug pusher kalpasan a kinemmeg dagiti otoridad iti naisayangkat a buy bust operation idiay Purok 6, Brgy. Pagdalagan, San Fernando City.
Dagitoy ket nabigbig a da Reyvie May Tamonda, 21-anyos ken maysa a 17-anyos a balasitang nga agpada a taga-ili ti Bauang, La Union.
Naarestar dagiti dua babaen ti buyb bust operation ti nagtipon a puersa ti San Fernando City Police Office ken PDEA Region 1.
Gapu iti daytoy, nakumpiskar manipud kadagiti suspek ti dakkel a sachet ti shabu, dagiti drug paraphernalia, maysa a 1,000-peso bill, uppat a 1,000-peso bills kas boodle money ken maysa a cell phone.
Iti agdama ket nainget a masuksukimat no asino pay ti kadua dagiti dua a babbai a nangdegdeg kadakuada nga agilako iti maiparit nga agas.
ilo_Latn ilo_Latn ilo_Latn ilo_Latn ilo_Latn